《鸡鸣寺望后湖》
清代·吴芳培

寺在鸡笼最上头，后湖千顷望中收。绿萝丛里曾书库，白藕香中只钓舟。

北极浮云孤阁迥，西风残照六朝秋。一声玉笛红牙拍，肠断秦淮旧酒楼。

作者简介：（?—1822）安徽泾县人，字霁霏，号云樵。乾隆四十九年进士。嘉庆间屡充乡、会试考官，提督河南、顺天学政。官至兵部左侍郎。诗工七律。有《云樵集》。